**Proiect**

**L E G E**

**pentru modificarea și completarea unor acte legislative în domeniul reglementării prin autorizare a activității de întreprinzător**

Parlamentul adoptă prezenta lege organică.

**Art. I.** – Legea nr.160 din 22.07.2011 privind reglementarea prin autorizare a activităţii de întreprinzător (Monitorul Oficial al Republicii Moldova, 2011, nr.170-175, art.494), cu modificările ulterioare, se modifică şi se completează după cum urmează:

**1.** La articolul 4:

alineatul (1), lit. c) va avea următorul cuprins:

„c) confirmă şi/sau atestă competenţele profesionale ale angajaţilor unei întreprinderi, care pot fi valabile doar pentru activitatea întreprinderii respective, sunt indispensabile pentru activitatea de întreprinzător desfășurată de aceasta și nu poate fi utilizat de angajat (persoana atestată) la o altă întreprindere cu activitate similară.”

după alineatul (1) articolul se completează cu alineatele (11)–(14) cu următorul cuprins:

”(11) Actul permisiv reprezintă un mijloc de intervenție care necesită a fi utilizat de autoritatea abilitată în mod echivalent cu alte mijloace și tehnici de intervenție ale autorităților publice ținînd cont de principiul proporționalității.

(12) Instituirea unui act permisiv în mod obligatoriu trebuie să fie concordat cu unul sau mai multe riscuri pe care acest act permisiv poate să le acopere și care nu sunt abordate prin alte mijloace de intervenție ale autorităților publice, inclusiv prin alte acte permisive.

(13) Apariția unor drepturi și/sau obligații confirmate de un act permisiv are loc doar în virtutea întrunirii de către solicitant a condițiilor și cerințelor stabilite expres și exhaustiv de lege. Voința autorității publice exprimată prin emiterea actului permisiv nu poate sta la baza apariției drepturilor și obligațiilor, aceasta doar confirmă întrunirea cerințelor și condițiilor indicate în lege, dacă legea în mod expres îi acordă atribuția dată autorității publice în cauză. În mod echivalent, autoritatea emitentă poate să refuze a da curs cererii, de a elibera actul permisiv și poate iniția procedura de sistare și/sau retragere a actului permisiv numai dacă solicitantul nu întrunește și nu respectă cerințele și/sau condițiile expres stabilite în lege în privința actului permisiv în cauză.

(14) Confirmarea pe hîrtie sau alt suport a actului permisiv nu este decît dovada existenței actului și a drepturilor în privința unei entități concrete în timp. Emiterea suportului și/sau distrugerea acestuia nu condiționează existența drepturilor și obligațiilor care sunt confirmate de acest suport. Corespunzător toate autoritățile emitente sunt obligate să țină registre, inclusiv electronice, ale actelor permisive eliberate și să acorde direct accesul, inclusiv electronic, la aceste registre organelor de control și altor autorități publice în volumul necesar funcțiilor și atribuțiilor acestor autorități.”

alineatul (2) se completează în final cu textul: „La instituirea (propunerea) unui act permisiv nou este obligatoriu de a examina și propune eliminarea a unui sau mai multor acte permisive în vigoare eliberate de aceiași autoritate sau acte care acoperă total sau parțial aceleași riscuri, domenii de reglementare și/sau de activitate de întreprinzător. Propunerea de completare a Nomenclatorului cu orice act permisiv suplimentar va fi însoțită de ajustarea și completarea cadrului legislativ în vigoare cu prevederi procedurale și materiale suficiente pentru ca reglementarea prin actul permisiv propusă să corespundă cu principiile și rigorile prezentei legi.”

aliniatul (3), după sintagma „actelor permisive” se completează cu sintagma „și în Portalul electronic al serviciilor publice.”

articolul se completează cu aliniatul (4) cu următorul cuprins:

„(4) Autoritățile emitente sunt obligate să includă sau să transmită pentru includere toată informația cu privire la actele permisive pe care le eliberează, precum și documentele/formalitățile aferente procedurii de solicitare și eliberare, pe Portalul electronic a serviciilor publice care are adresa electronică „www.servicii.gov.md”, precum și să se asigure că pagina în cauză se utilizează drept ghișeu unic electronic pentru solicitarea actelor permisive. Asigurarea funcționalității și reglementarea regimului juridic și a modului de utilizare al Portalului electronic a serviciilor publice se efectuează de Guvern.”

**2**. La articolul 6:

la aliniatul (1) se exclude sintagma „(sub formă de document electronic cu semnătură digitală, prin intermediul mijloacelor electronice de comunicare)”.

după alineatul (1) se completează cu alin. (11), (12) și (13) cu următorul cuprins:

”(11) Autoritățile emitente sunt obligate să implementeze, după caz, posibilitatea solicitării și recepționării la distanță a actelor permisive. În acest scop solicitantul are dreptul de a transmite copiile în format electronic a documentelor solicitate de a fi anexate la cerere (fără aplicarea semnăturii digitale), în acest caz formatul electronic al copiilor nu poate servi drept temei pentru neacceptarea cererii.

(12) În cazul indicat la aliniatul (11) autoritatea emitentă poate solicita ulterior să-i fie puse la dispoziție originalele documentelor care au fost anexate la cererea transmisă la distanță (în format electronic) pentru a verifica autenticitatea copiilor în cauză.

(13) La solicitarea actului permisiv, solicitantul are dreptul să declare informația necesară în conformitate cu prevederile Legii nr.161 din 22.07.2011 privind implementarea ghișeului unic în desfășurarea activității de întreprinzător, fără a anexa actele confirmative la cere.”

aliniatul (4) sintagma „În acest caz, pe actul permisiv” se substituie cu sintagma „În acest caz, în registrul oficial al autorității emitente și inclusiv pe actul permisiv” și sintagma „Mențiunea prelungirii termenului de valabilitate poate fi aplicată pe actul permisiv” se substituie cu sintagma „Mențiunea prelungirii termenului de valabilitate poate fi aplicată”.

aliniatul (6) va avea următorul cuprins:

„(6) Autoritatea emitentă de acte permisive este obligată să ţină, în conformitate cu Legea nr.71-XVI din 22 martie 2007 cu privire la registre, registrul actelor permisive pe care le-a eliberat, inclusiv registrul cererilor recepționate. Autoritatea emitentă este obligată să asigure accesul public, inclusiv prin intermediul rețelei Internet, la datele din registrul în cauză, cu respectarea rigorilor prevăzute de legislația cu privire la protecția datelor cu caracter personal.”

**4**. La articolul 9:

alineatul (2) se completează în final cu textul: „Plata pentru solicitarea și acordarea actului permisiv nu poate fi mai mare decît costul suportat pentru elaborarea și emiterea actului permisiv în cauză.”

la aliniatul (4) sintagma „Taxele de eliberare, reperfectare a actului permisiv şi/sau de eliberare a duplicatului prevăzute pentru genurile de activităţi indicate în anexă se varsă la bugetele autorităţilor emitente competente sau la bugetul de stat” se substituie cu sintagma „Fondurile colectate în urma emiterii și reperfectării actelor permisive indicate în anexă din taxa pentru act permisiv dar și din serviciile aferente actului în cauză prestate de autoritatea emitentă se varsă integral la bugetul public de stat”.

**5.** la articolul 10, alineatul (1) se completează în final cu textul: „Autoritatea nu poate utiliza dreptul de suspendare și/sau retragere a actului permisiv, precum și de neacceptare a cererii, cu scop de sancționare a solicitantului în cazul în care acesta nu respectă unele condiții sau nu onorează unele obligații care nu se încadrează în lista expresă de cerințe și/sau condiții stabilite de lege în privința actului permisiv în cauză.”

**6.** Anexa la lege se modifică şi se completează după cum urmează:

La compartimentul „Inspectoratul Fiscal Principal de Stat” pozițiile 2, 3, 11, 12, 14 se exclud.

La compartimentul „Serviciul Vamal” pozițiile 3, 10, 11, 12, 15 se exclud.

La compartimentul „Ministerul Economiei”, pozițiile 1, 2, 3, 4 se exclud.

La compartimentul „Inspectoratul Principal de Stat pentru Supraveghere Tehnică a Obiectelor Industriale Periculoase”, pozițiile 1, 2, 4 se exclud.

La compartimentul „Institutul Naţional de Metrologie”, poziția 5 se exclude.

La compartimentul „Ministerul Agriculturii şi Industriei Alimentare”, pozițiile 4, 14, 23, 24, 25, 33 se exclud.

La compartimentul „Ministerul Afacerilor Interne”, pozițiile 1, 2, 3, 4, 5, 6, 8, 9, 10, 11, 17 se exclud.

La compartimentul „Ministerul Transporturilor şi Infrastructurii Drumurilor”, pozițiile 1, 5, 6 se exclud.

La compartimentul „Autoritatea Aeronautică Civilă”, pozițiile 2, 9, 10, 11, 12, 13, 14, 15, 16, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 39 se exclud.

La compartimentul „Întreprinderea de Stat “Registru Naval”, pozițiile 3, 4, 5, 6, 7, 8, 9, 10, 11, 12, 13, 14, 15, 16, 17, 19, 21, 22, 23, 24, 25, 26, 27, 28, 29, 30, 31, 32 se exclud.

La compartimentul „Instituţia Publică “Căpitănia Portului Giurgiuleşti”, pozițiile 1, 2, 3, 4, 7, 8, 10, 11, 12, 13 se exclud.

La compartimentul „Ministerul Dezvoltării Regionale şi Construcţiilor”, pozițiile 3 și 4 se exclud.

La compartimentul „Întreprinderea de Stat “Agenţia de Stat pentru Proprietatea Intelectuală”, pozițiile 1, 2, 4 se exclud.

Compartimentul „Ministerul Culturii” se exclude în întregime.

Compartimentul „Ministerul Tehnologiilor Informaţionale şi Comunicaţiilor/Întreprinderea de Stat “Radiocomunicaţii” se exclude în întregime.

La compartimentul „Ministerul Mediului”, poziția 7 se exclude.

La compartimentul „Serviciul Piscicol”, poziția 2 se exclude.

La compartimentul „Centrul Național de Terminologie”, pozițiile 1 și 2 se exclud.

**Art. II.** – Codul fiscal al Republicii Moldova nr. 1163-XII din 24.04.1997 (Monitorul Oficial al Republicii Moldova, 08 februarie 2007, ed. specială), cu modificările și completările ulterioare, se modifică și se completează după cum urmează:

1. La articolul 5:

pct. 28), va avea următorul cuprins:

“28) *Cod fiscal* – număr personal de identificare al contribuabilului, atribuit în modul stabilit de prezentul cod și de alte acte legislative. Se consideră cod fiscal și nu necesită atribuirea codului fiscal de către organul fiscal, în modul prevăzut de prezentul cod următoarele categorii de contribuabili și documente:

1. persoanele juridice şi întreprinderile cu statut de persoană fizică, supuse înregistrării de stat, conform prevederilor Legii nr. 220-XVI din 19 octombrie 2007 privind înregistrarea de stat a persoanelor juridice şi a întreprinzătorilor individuali - numărul de identificare de stat atribuit de entitatea abilitată cu dreptul de înregistrare de stat şi indicat în decizia de înregistrare;
2. persoanele juridice supuse înregistrării de stat, conform prevederilor Legii nr.837-XIII din 17 mai 1996 cu privire la asociaţiile obşteşti - numărul de identificare de stat atribuit de entitatea abilitată cu dreptul de înregistrare de stat şi indicat în certificatul de înregistrare;

c) persoanele fizice, cetăţeni ai Republicii Moldova - codul personal (IDNP) indicat pe verso-ul buletinului de identitate;

d) persoanele fizice, cetăţeni ai Republicii Moldova, care nu dispun de buletin de identitate, codul fiscal reprezintă seria şi numărul paşaportului, iar dacă nu deţin nici paşaport, seria şi numărul certificatului de naştere sau al altui act de identitate;

e) persoanele fizice, cetăţeni străini şi apatrizi, care deţin obiecte impozabile pe teritoriul Republicii Moldova sau care au obligaţii fiscale, în cazul deţinerii permisului de şedere - codul personal (IDNP) indicat pe verso-ul permisului de şedere, iar în cazul lipsei permisului de şedere - codul fiscal reprezintă seria şi numărul (fără spaţii libere) paşaportului persoanei respective din ţara de origine.”

pct. 30) se completează cu a două propoziție cu următorul cuprins: “Procesul de atribuire de către organul fiscal se va baza pe analiza cererii și copiilor documentelor prin care se confirmă constituirea subdiviziunilor prezentate de contribuabili fără a fi necesară prezentarea documentelor suplimentare de către contribuabili sau emiterea documentelor (certificatelor, autorizațiilor, confirmărilor, etc.) de către Inspectoratul Fiscal Principal de Stat”

pct. 42) a doua propoziție se modifică și va avea următorul cuprins: “Certificatul de atribuire a codului fiscal se eliberează în modul stabilit de prezentul cod numai contribuabililor care nu au un cod fiscal atribuit în virtutea altor acte legislative și potrivit pct. 28) al art. 5 din prezentul cod.”

1. Articolul 8 alin.2, litera b) cuvintele ”persoanelor al căror număr de identificare de stat reprezintă codul fiscal” se substituie cu cuvintele “contribuabililor ce cad sub incidența prevederilor pct. 28) al art. 5 din prezentul cod.”
2. Titlul IX “Taxe Rutiere”, Anexa nr. 3, pct. 1 sintagma “avizului preliminar și a” se exclude.

**Art. III.** – Legea privind activitatea sanitar-veterinară nr. 221 din 19.10.2007 (Monitorul Oficial al Republicii Moldova, 2013, nr. 125-129, art. 396), cu modificările și completările ulterioare, se modifică și se completează după cum urmează:

1. La articolul 1:

definiția “*aviz sanitar-veterinar de import, export și tranzit*” se expune în redacție nouă cu următorul cuprins:

*„aviz sanitar-veterinar de import/export -* document oficial, emis de Agenţie, în a cărui bază se efectuează importul sau exportul de mărfuri supuse controlului sanitar-veterinar de stat;”

1. La articolul 331:

în titlul articolului sintagma „export sau tranzit” se substituie cu sintagma „sau export”;

la aliniatul (1) sintagma „export sau tranzit” se substituie cu sintagma „sau export”;

la aliniatul (2) sintagma „import/export/tranzit” se substituie cu sintagma „import/export”;

la aliniatul (3) sintagma „export sau tranzit” se substituie cu sintagma „sau export”;

la aliniatul (3) litera (i) se abrogă;

la aliniatul (8) sintagma „export sau tranzit” se substituie cu sintagma „sau export” și sintagma „de export sau de tranzit” se substituie cu sintagma „sau de export”;

la aliniatul (10) se exclude sintagma „iar de tranzit – 8 zile de la data eliberării”.

1. Anexa nr.10

În titlul Avizului sintagma „IMPORT/EXPORT/TRANZIT” se substituie cu sintagma „IMPORT/EXPORT”

În tot textul anexei se exclude cuvîntul „tranzit”.

**Art. IV.** – Legea cu privire la protecția plantelor și la carantina fitosanitară nr. 228 din 23.09.2010 (Monitorul Oficial al Republicii Moldova, 2010, nr. 241-246, art. 748), cu modificările și completările ulterioare, se modifică și se completează după cum urmează:

1. La articolul 2, noțiunea “*permis fitosanitar de import (tranzit)*” se abrogă.
2. La articolul 3 alineatul (2) litera f), cuvintele “al permisului fitosanitar de import (tranzit),” se exclud.
3. Articolul 4:

la alineatul (4) litera h), cuvintele “permis fitosanitar de import (tranzit) şi” se exclud;

la alineatul (4) litera i), cuvintele “permise fitosanitare de import (tranzit)” se exclud;

la alineatul (5), litera d) se abrogă;

1. La articolul 8 litera i), cuvintele “de permise fitosanitare de import (tranzit),” se exclud.
2. La articolul 19:

la alineatul (1), cuvintele “la prezentarea permisului fitosanitar de import (tranzit), eliberat de organul de control fitosanitar, în care se indică condiţiile de import şi de utilizare a produselor, și” se exclud;

la alineatul (3), cuvintele “în permisul fitosanitar de import (tranzit)” se substituie cu cuvintele “de importator în sistemul de gestiune a actelor permisive”, iar în final se completează cu o nouă propoziție cu următorul cuprins:

“Importatorul este obligat să introducă în sistemul informațional de gestiune a actelor permisive informații privind operațiunea de import cu cel puțin 24 de ore pînă la import.”;

la alineatul (5) litera d), cuvîntul “permisiunii” se substituie cu cuvîntul “operațiunii”.

1. În titlul capitolului VII, cuvintele “PERMISUL FITOSANITAR DE IMPORT (TRANZIT).” se exclud
2. La articolul 26:

alineatul (5) cifra “24” se înlocuiește cu cifra “48”;

alineatul (5) lit. d) sintagma “certificat de” se înlocuiește cu sintagma “raportul de încercări de laborator pentru”;

alineatul (5) lit. h) se abrogă.

Se completează cu un nou alineat 51 cu următorul cuprins:

“(51) Procesul de eliberare a certificatului fitosanitar include efectuarea controlului fitosanitar al unităților de transport și al altor bunuri conexe supuse regimului de carantină fitosanitară. În scopul efectuării acestui control, în momentul depunerii documentelor prevăzute la alin. (5) exportatorul comunică subdiviziunii organului de control fitosanitar locul amplasării unității de transport și al altor bunuri conexe supuse regimului de carantină fitosanitară și oferă acces la bunuri la prima solicitare a inspectorului.”

1. La Articolul 261:

În titlul articolului sintagma „Eliberarea actului privind” se exclude.

Alineatul (1) se expune în redacție nouă și va avea următorul cuprins:

„(1) Pînă la obținerea certificatului fitosanitar, exportatorul solicită efectuarea controlului fitosanitar al unităţilor de transport şi a altor bunuri conexe supuse regimului de carantină fitosanitară şi oferă acces la bunurile în cauză în vederea efectuării controlului.”

La aliniatul (2) sintagma „depunerea cererii pentru” se exclude.

La aliniatul (3) sintagma „Actul privind efectuarea controlului” se substituie cu cuvîntul „Controlul” și sintagma „se eliberează gratuit imediat după efectuarea controlului fitosanitar” se substituie cu sintagma „se soldează cu întocmirea actului de control întocmit imediat după efectuarea controlului, o copie a căruia se transmite subdiviziunii responsabile de emiterea certificatului fitosanitar și o altă copie se înmînează gratuit solicitantului.”

1. Articolul 321 se abrogă.
2. La anexa nr.2:

din denumirea anexei nr.2, cuvintele „şi a permisului fitosanitar de import (tranzit)” se exclud;

punctele 2, 2.1, 2.2, 2.3 și 3 se abrogă.

1. Anexa nr.5 (recto) și nr.5 (verso) se abrogă.

**Art. V.** – Legea cu privire la produsele de uz fitosanitar și la fertilizanți nr. 119 din 22.06.2004 (Monitorul Oficial al Republicii Moldova, 2004, nr. 100-103, art. 510), cu modificările și completările ulterioare, se modifică și se completează după cum urmează:

1. La articolul 23, alineatul. (11) sintagma “certificatului privind respectarea regulilor de utilizare a produselor de uz fitosanitar şi a fertilizanţilor, prevăzut la art. 231, al cărui model este prezentat în anexa nr. 3” se înlocuiește cu sintagma “extrasului din Registrul de evidenţă a utilizării produselor de uz fitosanitar şi a fertilizanţilor, al cărui model este prezentat în anexa nr. 4”.
2. Articolul 231 se modifică și se expune în următoare redacție

“Articolul 231. Evidenţa utilizării produselor de uz fitosanitar şi a fertilizanţilor

1. Producătorul agricol sau persoana care desfăşoară lucrări fitosanitare ori prestează servicii în domeniul protecţiei plantelor sînt obligaţi să ţină evidenţa utilizării produselor de uz fitosanitar şi a fertilizanţilor în Registrul de evidenţă a utilizării produselor de uz fitosanitar şi a fertilizanţilor la care se anexează bonurile sau facturile fiscale care confirmă procurarea produselor de uz fitosanitar şi a fertilizanţilor. Registrul de evidenţă a utilizării produselor de uz fitosanitar şi a fertilizanţilor poate fi ținut în formă electronica, după caz.
2. Înscrierile în Registrul de evidenţă a utilizării produselor de uz fitosanitar şi a fertilizanţilor sînt efectuate şi semnate de responsabili şi au valoare de act oficial în procesul controlului calităţii lucrărilor efectuate.”
3. Anexa nr. 3 se abrogă.

**Art. VI.** – Legea privind autorizarea executării lucrărilor de construcție nr. 163 din 09.07.2010 (Monitorul Oficial al Republicii Moldova, 2010, nr. 155-158, art. 549), cu modificările și completările ulterioare, se modifică și se completează după cum urmează:

1. Articolul 27, alineatul (5) sintagma “pentru lucrări de utilitate publică de interes național” se exclude.

2. Articolul 29, alineatul (1) se abrogă.

**Art. VII. -** Legea regnului vegetal nr. 239 din 08.11.2007(Monitorul Oficial al Republicii Moldova, 2008, nr. 40-41, art. 114), cu modificările și completările ulterioare, se modifică și se completează după cum urmează:

1. La articolul 26, alineatul (6) sintagma „recoltării masei lemnoase în procesul de tăiere a vegetației forestiere” se înlocuiește cu sintagma „tăierii în fondul forestier și în vegetația forestieră din afara fondului forestier”.

**Art. VIII.** - Legea 283 din 04.07.2003 privind activitatea de detectiv și de paza (Monitorul Oficial al Republicii Moldova, 2003, nr. 200-203, art. 769)

1. Articolul 182 lit. e) textul ”certificatul de cazier judiciar” se substituie cu textul ”declarație pe răspundere proprie privind lipsa de antecedente penale”.

**Art. IX**. - Legea privind înregistrarea de stat a persoanelor juridice şi a întreprinzătorilor individuali nr. 220-XVI din 19.10.2007 (Monitorul Oficial al Republicii Moldova, 2007, nr. 184-187, art. 711), cu modificările și completările ulterioare se modifică şi se completează după cum urmează:

1. La articolul 9, alineatul (7) cuvîntul „iar” se substituie cu sintagma „precum și, în colaborare cu”.
2. La art.18 alineatul (2), după cuvintele „nu are datorii la bugetul public național” se completează cu sintagma ” conform datelor prezentate de Inspectoratul Fiscal Principal de Stat organului înregistrării de stat”.
3. La art. 24 alineatul (11 ) după cuvintele „nu are datorii la bugetul public național” se completează cu sintagma ” conform datelor prezentate de Inspectoratul Fiscal Principal de Stat organului înregistrării de stat”.
4. La art.26 alineatul (2) după cuvintele „nu are datorii la bugetul public național” se completează cu sintagma ” conform datelor prezentate de Inspectoratul Fiscal Principal de Stat organului înregistrării de stat”.
5. La art.31 alineatul (1) lit.a) după cuvintele „lipsei datoriilor față de bugetul public național” se completează cu sintagma ” conform datelor prezentate de Inspectoratul Fiscal Principal de Stat organului înregistrării de stat”.

**Art. X**. La Articolul 30, alin.(1) din Legea cu privire la antreprenoriat și întreprinderi nr.845-XII din 03.01.1992 (Monitorul Parlamentului m 1994, Nr. 2, art Nr. 33) cu modificările și completările ulterioare, după cuvintele „nu are datorii față de bugetul public național” se completează cu sintagma ”conform datelor prezentate de Inspectoratul Fiscal Principal de Stat organului înregistrării de stat” și propoziția a doua se exclude.

**Art. XI.** – Legea nr. 62 din 21.03.2008 privind reglementarea valutara (Monitorul Oficial al Republicii Moldova, 2008, nr. 127-130, art. 496), cu modificările ulterioare, se modifică şi se completează după cum urmează:

1. La articolul 47 (2) lit. i) va avea următorul cuprins: „i) declaraţiile pe propria răspundere privind lipsa antecedentelor penale pentru infracţiuni comise din interes material, semnate de administrator, adjunctul acestuia şi contabilul-şef. Pentru nerezidenţi, se prezintă documente similare cazierului judiciar eliberate de statul respectiv, ce confirmă lipsa antecedentelor menţionate;”

2. La articolul 47 alineatul (4) lit. h) va avea următorul cuprins:

„i) declaraţiile pe propria răspundere privind lipsa antecedentelor penale pentru infracţiuni comise din interes material, semnate de administrator, adjunctul acestuia şi contabilul-şef. Pentru nerezidenţi, se prezintă documente similare cazierului judiciar eliberate de statul respectiv, ce confirmă lipsa antecedentelor menţionate;"

3. La articolul 47 alineatul (6) lit. e) va avea următorul cuprins:

„i) declaraţiile pe propria răspundere privind lipsa antecedentelor penale pentru infracţiuni comise din interes material, semnate de administrator, adjunctul acestuia şi contabilul-şef. Pentru nerezidenţi, se prezintă documente similare cazierului judiciar eliberate de statul respectiv, ce confirmă lipsa antecedentelor menţionate;”

4. La articolul 47 alineatul (7) cuvintele “cazierelor judiciare” se substituie cu “declaraţiilor pe propria răspundere”.

**Art. XII.** – În vederea atingerii obiectivului „Business: cu reguli clare de joc” stabilit în Legea nr.166 din 11.07.2012 pentru aprobarea strategiei naționale de dezvoltare „Moldova 2020” precum și în conformitate cu obligația generală de revizuire periodică stabilită la art.3 din Legea nr.161 din 22.07.2011 privind implementarea ghișeului unic în desfășurarea activității de întreprinzător, avînd scopul de a scădea povara existentă pentru mediul de afaceri dar și pentru a eficientiza cheltuielile și efortul în procesul de reglementare prin acte permisive și licențe:

**1.** Autoritățile administrației publice centrale care eliberează acte permisive și licențe inițiază un proces amplu de revizuire a oportunității actelor permisive și licențelor în cauză, a conformării acestor acte cu principiile de reglementare a activității de întreprinzător, eficientizării și simplificării procesului de solicitare și eliberare a acestor acte, care va presupune următorii pași:

1) Identificarea întregului spectru de acte permisive și licențe, a rigorilor procedurale și materiale aferente acestor acte.

2) Determinarea oportunității acestora și reducerea la maxim a numărului lor prin:

a) Eliminări din cadrul normativ, dacă se constată dublarea cu alte acte sau mecanisme de intervenție și/sau lipsa lor de oportunitate;

b) Eliminare prin comasare cu alte acte care au scop similar;

c) Transformare a actului în proceduri de notificare și/sau înregistrări oficiale;

d) Transformare în procedură de confirmare și/sau schimb de informație între autorități (fără implicarea solicitantului) în cadrul procedurii de emitere altui act conex;

3) Stabilirea numărului minim de acte permisive și licențe indispensabile pentru o reglementarea eficientă a activității de întreprinzător, care ar permite exercitarea atribuțiilor și atingerea obiectivelor fiecărei autorități cu povară minimă pentru mediul de afaceri.

4) Reducerea la maxim a poverii actelor permisive și licențelor care nu au fost eliminate și eficientizarea modului de eliberare și solicitare a acestora prin:

a) Reducerea la maxim a procedurilor și documentelor obligatorii pentru solicitant;

b) Micșorarea la maxim a ariei de aplicare (asupra categoriilor de persoane sau activități) și/sau majorarea la maxim a termenului de valabilitate;

c) Corelarea plății pentru examinarea solicitării și eliberarea actului cu cheltuielile suportate de autoritate (raportate și la alocările de la bugetul de stat aferente) și asigurarea previzibilității și transparenței cheltuielilor solicitantului pentru obținerea actului permisiv sau licenței;

d) Constituirea ghișeelor unice și/sau aplicarea soluțiilor de ghișeu unic pentru facilitarea solicitării, emiterii și recepționării, inclusiv schimb de informații între autorități, implementarea circulației documentului electronic, standardizarea și eficientizarea managementului de documente în cadrul autorității și între autorități.

5) Corelarea actelor permisive și licențelor care nu au fost eliminate și a modului de reglementare a regimului juridic a acestora cu principiile de reglementare stabilite în Legea nr.160 din 22.07.2011 privind reglementarea prin autorizare a activităţii de întreprinzător, Legea nr.451-XV din 30.07.2001 privind reglementarea prin licențiere a activității de întreprinzător, Legea nr.161 din 22.07.2011 privind implementarea ghișeului unic în desfășurarea activității de întreprinzător, Legea nr.235-XVI din 20.07.2006 cu privire la principiile de bază de reglementare a activității de întreprinzător, și alte legi corespunzătoare.

**2.** Procesul de revizuire și optimizare este inițiat și desfășurat în decursul a șase luni de la aprobarea prezentei legi, de următoarele autorități publice:

* Comisia Națională a Pieței Financiare
* Consiliul Concurenței
* Consiliul Coordonator al Audiovizualului
* Centrul Național de Terminologie
* Agenția Națională pentru Reglementare în Energetică
* Agenția Națională pentru Reglementare în Comunicații Electronice și Tehnologia Informației
* Banca Națională a Moldovei
* Serviciul de Informații și Securitate
* Guvernul, pentru actele permisive și licențele acordate de:

Ministerul Finanțelor (cu autoritățile, instituțiile și întreprinderile subordonate)

Ministerul Economiei (cu autoritățile, instituțiile și întreprinderile subordonate)

Ministerul Educației (cu autoritățile, instituțiile și întreprinderile subordonate)

Ministerul Justiției (cu autoritățile, instituțiile și întreprinderile subordonate)

Ministerul Culturii (cu autoritățile, instituțiile și întreprinderile subordonate)

Agenția de Stat pentru Proprietate Intelectuală

Agenția Turismului

Ministerul Agriculturii și Industriei Alimentare (cu autoritățile, instituțiile și întreprinderile subordonate)

Agenția Național a Siguranței Alimentelor

Ministerul Tehnologiei Informaţiei şi Comunicaţiilor (cu autoritățile, instituțiile și întreprinderile subordonate)

Ministerul Afacerilor Interne (cu autoritățile, instituțiile și întreprinderile subordonate)

Ministerul Transporturilor și Infrastructurii Drumurilor (cu autoritățile, instituțiile și întreprinderile subordonate)

Autoritatea Aeronautică Civilă

Ministerul Dezvoltării Regionale și Construcțiilor (cu autoritățile, instituțiile și întreprinderile subordonate)

Agenţia Relaţii Funciare şi Cadastru

Ministerul Sănătății (cu autoritățile, instituțiile și întreprinderile subordonate)

Ministerul Mediului (cu autoritățile, instituțiile și întreprinderile subordonate)

3. Procesul de revizuire și optimizare este asigurat de Guvern și se soldează cu:

* proiecte de modificare și completare a actelor legislative ce vor fi propuse Parlamentului de către Guvern în vederea aprobării rezultatelor optimizărilor propuse și implementării ulterioare.
* Proiectul noii redacții a Nomenclatorului actelor permisive care va fi separat în trei compartimente: autorizații (acte permisive ce se referă la acordarea anumitor drepturi de activitate și atestarea anumitor capacități ale agentului economic), certificate (acte permisive ce se referă la conformitatea bunurilor și/sau serviciilor) și licențe, însoțit de propuneri de modificare ale legilor aferente, va fi propus de Guvern la finele procesului de revizuire și optimizare.

**Preşedintele Parlamentului Republicii Moldova Andrian CANDU**